[pic] | KUMMISSJONI TAL-KOMUNITAJIET EWROPEJ | Brussel 6.6.2005 KUMM(2005) 239 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Konsolidazzjoni u espansjoni tas-Servizzi Esterni 1. INTRODUZZJONI In-netwerk tad-Delegazzjonijiet u l-aħħar tibdiliet 50 sena wara t-twaqqif ta’ l-ewwel rappreżentanza estera tal-Kummissjoni Ewropea, is-Servizz Estern evolva f’netwerk mifrux ħafna, konsistenti u koerenti. Bl-implimentazzjoni sħiħa ta’ l-aħħar deċiżjonijiet li jikkonċernaw l-iżvilupp tan-netwerk, attwalment hemm 127 Delegazzjonijiet u rappreżentanzi oħra li permezz tagħhom il-Kummissjoni tirrappreżenta l-Komunitajiet u tippromwovi l-interessi ta’ l-Unjoni Ewropea fid-dinja. F’daqqa, il-Kummissjoni attwalment hi rrappreżentata f’155 pajjiż, u għandha wkoll 5 Delegazzjonijiet f’Organizzazzjonijiet Internazzjonali. Aktar minn 1000 uffiċjal u 3800 impjegat ieħor attwalment jaħdmu fl-esteru. Fl-2001, il-Kummissjoni tat impetu ġdid lin-netwerk tad-Delegazzjonijiet, billi nediet proċess ta’ reġjonalizzazzjoni u analiżi tan-netwerk kollu, li wassal għal numru ta’ ftuħ ta’ uffiċċji ġodda, għeluq u tibdiliet oħra. Fl-2003, il-Kummissjoni ddeċidiet dwar aktar tibdiliet sinifikanti biex tkabbar il-koerenza tan-netwerk, inklużi 2 uffiċċji ġodda (fil-Jemen u n-New Zealand) u 16-il upgrade u tibdiliet ta’ ismijiet, li wasslu għall-konklużjoni ta’ numru ta’ Ftehimiet ta’ Stabbiliment u għal tqassim mill-ġdid ta’ l-uffiċjali minn Delegazzjonijiet oħra fir-reġjun. Fil-preżent iż-żewġ Komunikazzjonijiet ġew implimentati b’mod sħiħ. Bl-istess mod, sar sforz ewlieni biex ikun implimentat il-proċess ta’ dekonċentrazzjoni li hu parti essenzjali mir-riforma tal-Kummissjoni[1]. Twettqet attwalment id-dekonċentrazzjoni tal-maġġoranza tat-80 Delegazzjoni kkonċernati. Din ħtieġet il-mobilizzazzjoni ta’ riżorsi umani u finanzjarji addizzjonali u sinifikanti; fl-aħħar ta’ dan il-perjodu (2000-2004) total ta’ 1561 impjegat (359 uffiċjal u 1202 impjegati esterni) ġew immobilizzati biex jaħdmu fid-delegazzjonijiet. L-iffinanzjar tad-devoluzzjoni ġie assigurat permezz ta’ taħlita ta’ riżorsi; l-ispejjeż għall-uffiċjali ġew b’mod partikulari ffinanzjati mil-linja baġitarja preċedenti A-6 tas-Servizz Estern. L-isforz ta’ hawn fuq impona investiment sinifikattiv ħafna f’termini umani u finanzjarji. F’dan il-kuntest, il-Kummissjoni stinkat biex jiġu implimentati l-aħħar tibdiliet fin-netwerks tad-Delegazzjonijiet fil-limiti baġitarji tat-titolu preċedenti A-6 għall-2004, permezz tat-tqassim mill-ġdid tar-riżorsi umani u finanzjarji (ara t-tabella hawn taħt). Tabella 1 – impatt finanzjarju minħabba ftuħ ta’ uffiċċji f’dawn l-aħħar tliet snin (stimi) Delegazzjoni | Data ta’ stabbiliment | Spejjeż inizjali (f’€) | Spejjeż annwali (f’€) | Total | Il-Paragwaj | 30/11/2001 | 0 | 102.636 | 102 636 | Il-Kambodja | 14/12/2001 | 0 | 33.816 | 33 816 | In-Nepal | 13/03/2002 | 93.700 | 24.708 | 118 408 | Singapor | 05/04/2002 | 113.500 | 545.220 | 658 720 | It-Tajwan | 27/11/2002 | 113.500 | 371.220 | 484 720 | Kuba | 29/01/2003 | 83.700 | 72.708 | 156 408 | Il-Malasja | 13/02/2003 | 182.200 | 419.928 | 602 128 | Il-Laos | 20/03/2003 | 93.700 | 21.708 | 115 408 | L-Arabja Sawdita | 23/09/2003 | 142.200 | 461.928 | 604 128 | Il-Jemen | 18/12/2003 | 93.700 | 24.708 | 118 408 | In-N. Zealand | 16/02/2004 | 113.500 | 383.220 | 496 720 | Total | 1.029.700 | 2.461.800 | 3 491 500 | Il-bżonn li jkun assorbit l-impatt finanzjarju ta’ dan il-ftuħ ta’ uffiċċji fil-limiti disponibbli tar-riżorsi kompla ġebbed ir-riżorsi limitati tas-Servizz Estern. 2. ŻVILUPP TAN-NETWERK 2.1. Prijoritajiet politiċi għall-ftuħ ta’ l-uffiċċji li jmiss Qamu prijoritajiet politiċi ġodda għall-ftuħ ta’ uffiċċji mill-adozzjoni ’l hawn ta’ dawn it-tibdiliet. Attwalment hemm ippjanat it-twaqqif ta’ Delegazzjonijiet fl- Iżvizzera (Berne)[2] u l- Moldovja (Chisinau)[3]. Barra dan, għal aktar il-quddiem hi proposta Delegazzjoni reġjonalizzata għall- Użbekistan (Tashkent),[4] li għandha titmexxa minn Chargé d’Affaires a.i. li jaqa’ taħt Kap ta’ Delegazzjoni li r-residenza tiegħu ma tkunx fil-post. Barra minn hekk, minħabba l-iżvilupp tar-relazzjonijiet ta’ l-UE-Sri Lanka u r-rispons fit-tul ta’ l-UE għas-Tsunami fl-Asja tax-Xlokk, qed ikun propost, bħala prijorità, li l-livell tad-Delegazzjoni reġjonalizzata fis- Sri Lanka jitla’ għal dak ta’ Delegazzjoni sħiħa. Finalment, malli l-kondizzjonijiet politiċi u prattiċi jippermettu, ippjanat ukoll il-ftuħ ġejjieni ta’ Delegazzjonijiet fit- Timor Leste u l- Iraq . Il-parti l-kbira ta’ dan il-ftuħ ta’ uffiċċji diġà ssemmiet fi proposti fil-passat, li speċifikaw li dawn għandhom jiġu kkonfermati meta jirrenjaw ċirkostanzi adatti. Minn analiżi tas-sitwazzjoni politika attwali u l-parir tad-dipartimenti rilevanti, jidher li dan issa hu l-każ; fatturi qawwija ħafna jagħmlu dan il-ftuħ f’waqtu u neċessarju: - Minkejja l-importaza tar-relazzjonijiet bejn l-UE- Żvizzera , il-Kummissjoni għad ma għandhiex Delegazzjoni f’Berne. Il-bżonn għal dan il-ftuħ hu rikonoxxut kemm mill-awtoritajiet Żvizzeri kif ukoll mill-Kummissjoni. Ħafna fatturi jimmilitaw favur l-istabbiliment ta’ Delegazzjoni f’Berne: is-sitwazzjoni ġeografika unika tal-Konfederazzjoni Elevetika; ir-relazzjonijiet mill-qrib tagħna (l-ebda pajjiż terz ieħor ma għandu daqstant ftehimiet ma’ l-UE daqs l-Iżvizzera); u l-importanza tal-flussi kummerċjali (l-Iżvizzera hi r-4 l-akbar partner kummerċjali ta’ l-UE f’termini assoluti) huma biss ftit minnhom. Din il-kwistjoni qed issir ukoll aktar urġenti minħabba l-iżvilupp tar-relazzjonijiet bilaterali ġenerali. - Għall- Moldovja , ir-relazzjonijiet bilaterali ekonomiċi u politiċi jimmilitaw favur preżenza permanenti fil-pajjiż. Fil-fatt, il-Kummissjoni diġà esprimiet l-appoġġ tagħha fil-passat għal preżenza ta’ din ix-xorta hekk kif is-sitwazzjoni politika tippermetti li din isir. Il-Moldovja hi l-uniku pajjiż kopert bi Pjan Ewropew ta’ Azzjoni Politika għall-Pajjiżi Ġirien fejn il-Kummissjoni għad ma għandhiex Delegazzjoni. Il-Pjan ta’ Azzjoni se jirrikjedi l-ftuħ ta’ Delegazzjoni sa l-2005 sabiex jimplimenta l-politiki approvati minnhu uffiċjalment. Il-Moldovja hi wkoll ħerqana li tara involviment akbar mill-UE biex jintlaħaq ftehim dwar il-kwestjoni ta’ Transnistria; b’delegazzjoni, il-Kummissjoni se tkun f’pożizzjoni aħjar li tappoġġa dan il-proċess. - Hu ppjanat ukoll minħabba l-iżvilupp fil-pajjiżi tal-Balkani tal-Punent li jinfetaħ Liaison Office fil-Montenegro. - Fid-dawl ta’ l-iżvilupp ta’ relazzjonijiet bilaterali, u bħala parti mir-rispons fit-tul ta’ l-Unjoni Ewropea għall-katakliżmu naturali fl-Asja tax-Xlokk, id-Delegazzjoni reġjonalizzata fis- Sri Lanka għandha ssir Delegazzjoni sħiħa, bħala appoġġ għall-isforz fit-tul ta’ l-Unjoni Ewropea biex tgħin fit-tiswija tal-ħsara li saret. - Ippjanat ukoll ftuħ ta’ uffiċċji fl- Użbekistan u fit- Timor Leste , soġġett għat-twettiq tar-rekwiżiti politiċi u prattiċi meħtieġa, u bil-kondizzjoni li r-riżorsi adatti huma disponibbli, li attwalment mhux il-każ. Dan il-ftuħ ta’ uffiċċji għandu jitqies, rispettivament, fil-kuntest taż-żieda fl-importanza ta’ l-interessi strateġiċi tagħna fiċ-Ċentru ta’ l-Asja u fil-qafas ta’ l-adeżjoni tat-Timor tal-Lvant għall-Ftehim ta’ Cotonou ta’ l-UE-AKP. - Bl-istess mod, meta r-rekwiżiti politiċi u prattiċi adatti jintlaħqu, għandha wkoll tkun stabbilita Delegazzjoni fl- Iraq , biex tikkontribwixxi għall-isforzi ta’ l-UE biex ikun hemm stabbiltà akbar f’dak il-pajjiż. Attwalment ir-riżorsi meħtieġa mhumiex disponibbli. - Finalment, twaqqaf ukoll liaison office fil- Kosovo bħala prijorità, biex jiffaċċja ċ-ċirkostanzi politiċi korrenti fiż-żona. Għall-Montenegro ftuħ ta’ din ix-xorta hu ġġustifikat mil-lat politiku bil-ħtieġa urġenti li tissaħħaħ il-preżenza ta’ l-UE fir-Reġjun u mil-lat ta’ assistenza minħabba l-ħtieġa li tkun sostitwita l-EAR. Hu maħsub li l-uffiċċju tal-Montenegro jinfetaħ kemm jista’ jkun malajr, skond ir-riżorsi disponibbli. Il-preparazzjoni ta’ sistemi ad hoc għar-rappreżentanzi fl-Organizzazzjoni Internazzjonali għall-Avjazzjoni Ċivili (Montreal) u fil-Kunsill ta’ l-Ewropa (Strasburgu) tinstab ukoll għaddejja. 2.2. Il-waqt ippjanat Fid-dawl tal-prijoritajiet politiċi, id-DĠ Relex qed jimmira li jtella’ l-livell tad-Delegazzjoni ta’ Sri Lanka sa Mejju 2005 u li jiftaħ id-Delegazzjoni fil-Moldovja fl-ewwel nofs ta’ l-2005, u li din tkun segwita bil-ftuħ ta’ Delegazzjoni fl-Iżvizzera aktar tard fis-sena. 2.3. Riżorsi umani u tal-baġit Malli l-prijoritajiet politiċi hawn fuq ġew identifikati, il-Kummissjoni bdiet taħdem biex tidentifika r-riżorsi meħtieġa għal dan il-ftuħ ta’ uffiċċji. Madankollu, minħabba prijoritajiet konfliġġenti, approprjazzjonijiet għal dan il-ftuħ ta’ uffiċċji ma’ setgħux jiddaħħlu fil-proposta tal-baġit ta’ l-2005. Kien għalhekk neċessarju li jiġu kkunsidrati mezzi alternattivi ta’ finanjament għal dan il-ftuħ ta’ uffiċċji billi saru riżervi bnadi oħra. Meħtieġ li jitfakkar li, peress li n-netwerk diġà estiż aktar milli suppost u peress li l-ftuħ preċedenti ta’ uffiċċji kien diġà implimentat bit-tqassim mill-ġdid tal-prijoritajiet s’issa ġew identifikati ftit opportunitajiet limitati ħafna ta’ riżervi, li joħolqu n-neċessità li jkun ipprijoritizzat il-ftuħ ta’ dawn l-uffiċċji. Minkejja dawn il-problemi baġitarji, il-prijoritajiet politiċi msemmija hawn fuq jagħmlu dan il-ftuħ ta’ uffiċċji f’waqtu u neċessarju; għalhekk dan għandu jkun implimentat bir-riżorsi li attwalment huma disponibbli. Dan għandu jiġi mwettaq prinċipalment permezz ta’ tqassim mill-ġdid tar-riżorsi umani eżistenti – b’mod partikulari minn Delegazzjonijiet oħra fir-reġjun - u permezz tad-distribuzzjoni mill-ġdid tar-riżorsi baġitarji tan-netwerk sħiħ sabiex ikunu koperti n-nefqiet kurrenti, l-infrastruttura, il-personell u spejjeż oħra. Dan se jinvolvi proċess ta’ aktar razzjonalizzazzjoni tar-riżorsi disponibbli. Fid-dawl tal-punti kollha stipulati hawn fuq, it-tabella li ġejja tipprovdi gwida dwar l-istimi bażiċi tal-kost u l-iskeda preliminari għall-ftuħ ta’ l-uffiċċji: Tabella 2 – Impatt previst u skeda Delegazzjoni/ Kunċett | Personell | L-ispejjeż | Data ta’ ftuħ tentattiva | Uffiċjali (1) | Staff ieħor (1) | Total Stmat Għall-ispejjeż tal-bidu (2) | Total Stmat ta' l-ispejjeż annwali (1) | Total ta’ l-ispejjeż | Sri Lanka(4) (upgrade) | 3A 2B 1C | 1 AL III (ammin) | 678.000 | 718.536 | 1.396.536 | Mejju/Ġunju 2005 | Il-Moldovja(4) | 2A 1B 1C | 1 AL II 1 AL III 1 AL IV(3) | 583.500 | 308.376 | 891.876 | Lulju 2005 | L-Iżvizzera | 1A 1B 1C | 1 AL II 1 AL III 1 AL IV | 528.000 | 875.988 | 1.403.988 | Ottubru 2005 | Total | 6A 4B 3C | 2 AL II 3 AL II 2 AL IV | 1.789.500 | 1.902.900 | 3.692.400 | (1) l-ispejjeż addizzjonali konnessi mal-ftuħ/upgrades biss huma elenkati hawn, peress li l-impjegati se jkunu mqassma mill-ġdid. (2) l-ispejjeż kollha se jkunu koperti mir-riżorsi eżistenti fi ħdan il-baġit 2005 permezz ta’ analiżi tal-prijoritajiet. (3) meta Aġenti Kuntrattwali huma introdotti, hemm previsti segretarju 1 u uffiċjal għall-informatika 1 għall-Moldovja. (4) l-istaff neċessarju għall-kooperazzjoni/għajnuna u għas-sezzjonijiet tal-finanzi-kuntratti se jkun determinat aktar il-quddiem flimkien mad-DĠ Aidco. 3. KONKLUŻJONIJIET Il-ftuħ ta’ uffiċċji ġodda deskritt hawn fuq se jkun implimentat bħala prijorità. Ir-riżorsi finazjarji u umani neċessarji se jkunu koperti bir-ristrutturazzjoni tan-netwerk korrenti, bit-tqassim mill-ġdid tal-karigi u bit-tnaqqis ta’ l-ispejjeż minn bnadi oħra. Dan it-tnaqqis ma għandux ibaxxi l-kwalità tan-netwerk, kemm fid-Delegazzjonijiet il-ġodda kif ukoll fid-Delegazzjonijiet soġġetti għat-tnaqqis fir-riżorsi tagħhom biex jagħmel tajjeb għall-ftuħ ta’ l-uffiċċji l-ġodda. Għalhekk kienet proposta l-iskeda indikata hawn fuq li se titwettaq gradwalment. Dan l-isforz għandu wkoll jitqies fil-kuntest tax-xogħol preparatorju għall-implimentazzjoni tat-Trattat Kostituzzjonali, soġġett għar-ratifika tiegħu mill-Istati Membri. It-Trattat, li kien iffirmat mill-Kapijiet ta’ l-Istati u/jew il-Gvernijiet f’Ruma fid-29 ta’ Ottubru 2004, jinkludi numru ta’ dispożizzjonijiet li għandhom jaffettwaw profondament l-istruttura u l-organizzazzjoni tar-relazzjonijiet esterni ta’ l-Unjoni Ewropea u għalhekk tas-Servizz Estern. It-Trattat jipprovdi, fost affarijiet oħra, li Delegazzjonijiet ta’ l-Unjoni Ewropea jirrappreżentaw lill-Unjoni f’pajjiżi terzi u f’organizzazzjonijiet internazzjonali. Fl-isfond ta’ dan ix-xenarju, wieħed għandu jiftakar, li għalkemm jagħmlu parti mill-ġerarkija ta’ l-istruttura tal-Kummissjoni, fil-prattika d-Delegazzjonijiet iservu l-interess ta’ l-Unjoni Ewropea kollha, kif deskritt mill-Kummissjoni fil-Komunikazzjoni tagħha tat-3 ta’ Lulju 2001[5]. Huma jagħmlu dan billi jagħtu pubbliċità, jispjegaw u jimplimentaw il-politika ta’ l-UE, janalizzaw il-politiki tal-pajjiżi fejn ikunu akkreditati, u jwettqu negozjati skond il-mandat mogħti lilhom. Il-miżuri deskritti f’din il-Komunikazzjoni għandhom jikkontribwixxu għall-konsolidazzjoni u l-espansjoni ta’ netwerk aktar koerenti, li jkun kapaċi jassumi l-obbligi u d-doveri addizzjonali li jinstabu fit-Trattat Kostituzzjonali l-ġdid. FORMOLA FINANZJARJA SSIMPLIFIKATA Qasam politiku (oqsma politiċi): RELAZZJONIJIET ESTERNI Attività (jiet): Servizz Estern | ISEM TA’ L-AZZJONI: KOMUNIKAZZJONI TAL-KUMMISSJONI LILL-KUNSILL U LILL-PARLAMENT EWROPEW – KONSOLIDAZZJONI U ESPANSJONI TAS-SERVIZZ ESTERN. | 1. LINJA/LINJI TAL-BAĠIT + INTESTATURA/INTESTATURI XX.010102: Infiq fir-rigward ta’ personell impjegat ma’ delegazzjonijiet tal-Kummissjoni. XX.010202: Personell estern tad-delegazzjonijiet tal-Kummissjoni XX.010212: Infiq ta’ mmaniġġjar ieħor tad-delegazzjonijiet tal-Kummissjoni XX.010302: Infiq għall-bini u spejjeż konnessi mad-delegazzjonijiet tal-Kummissjoni. 2. DATA TA’ ĊIFRI GLOBALI 2.1 Baġit totali ta’ l-azzjoni (il-parti B): 2,582 Mil€ fil-KE fl-2005 u mbagħad 1,903 fis-sena. 2.2 Perijodu ta’ applikazzjoni L-espansjoni prevista f’din il-Komunikazzjoni se tibda u titlesta matul is-sena finanzjarja 2005. Peress li dan hu “ upgrade ” ta’ delegazzjoni u ftuħ ta’ żewġ delegazzjonijiet ġodda m’hemmx data ta’ għeluq prevista għall-azzjoni. 2.3 Stima multi-annwali ta’ l-infiq globali a) Skeda għall-approprjazzjonijiet ta’ impenn/għall-approprjazzjonijiet ta’ pagament (intervent finanzjarju) (cf. punt 6.1.1) Mil€ (sat-3 skala deċimali) Sena | n + 1 | n + 2 | n + 3 | n + 4 | n + 5 u sena segwenti | Total | Approprjazzjonijiet ta’ impenn | 2,582 | 1,903 | 1,903 | 1,903 | 1,903 | 1,903 | 12,097 | Approprjazzjonijiet ta’ pagament | 2,582 | 1,903 | 1,903 | 1,903 | 1,903 | 1,903 | 12,097 | b) Assistenza teknika u amministrativa (ATA) u infiq ta’ appoġġ (NDA) (cf. punt 6.1.2) AI | AP | Total parzjali a+b | AI | 2,582 | 1,903 | 1,903 | 1,903 | 1,903 | 1,903 | 12,097 | AP | 2,582 | 1,903 | 1,903 | 1,903 | 1,903 | 1,903 | 12,097 | AI | 2,582 | 1,903 | 1,903 | 1,903 | 1,903 | 1,903 | 12,097 | AP | 2,582 | 1,903 | 1,903 | 1,903 | 1,903 | 1,903 | 12,097 | 2.4 Kompatibilità ma’ l-ipprogrammar finanzjarju u l-perspettivi finanzjarji Proposta kompatibbli ma’ l-ipprogrammar finanzjarju eżistenti. Din il-proposta teħtieġ riprogrammar tar-rubrika kkonċernata mill-perspettiva finanzjarja. Tinkludi, jekk meħtieġ, rikors għad-dispożizzjonijiet tal-ftehim interistituzzjonali. Tip ta’ nefqa: dan jirrigwarda d-definizzjoni tal-klassifikazzjoni ekonomika ta’ l-infiq billi jkun hemm distinzjoni bejn l-infiq attwali u l-infiq kapitali. Din il-klassifikazzjoni tippermetti artikulazzjoni aħjar bejn il-kontijiet baġitarji u l-kontijiet ġenerali. Infiq attwali: konness ma’ l-ispejjeż tas-sena finanzjarja. Infiq kapitali: konness ma’ l-intestaturi tal-karta tal-bilanċ. Liema hu t-tip ta’ attività, li mistenni jiffinanzja dan l-infiq? 3. KARATTERISTIĊI BAĠITARJI In-natura tan-nefqa | Ġdida | Partiċipazzjoni ta’ l-EFTA | Partiċipazzjoni tal-pajjiżi applikanti | Rubrika PF | SO | AMD | IVA | LE | LE | Nru 5 | 4. BAŻI LEGALI Ir-Regolamenti ta’ l-Istaff tal-Komunitajiet Ewropej, u notevolment l-Artikoli 27 sa 31, 33 u 65 (a) kif ukoll l-Annessi III, VII u X tiegħu. Sistema applikabbli għall-aġenti l-oħra tal-Komunitajiet Ewropej. 5. DESKRIZZJONI U ĠUSTIFIKAZZJONI 5.1 Ħtieġa ta’ intervent Komunitarju[6] 5.1.1 Obbjettivi segwiti Sabiex ikunu mmaniġġjati aħjar ir-relazzjonijiet ekonomiċi u politiċi tal-Kummissjoni ma’ l-Iżvizzera u l-Moldovja hu kkunsidrat meħtieġ f’dan l-istadju li jinfetħu delegazzjonijiet tal-Kummissjoni f’dawn il-pajjiżi. Fil-każ tas-Sri Lanka, hu meħtieġ li tkun adattata l-istruttura tad-delegazzjoni biex ikun iffaċċjat l-iżvilupp tar-relazzjonijiet ma’ dan il-pajjiż kif ukoll biex ikun immaniġġjat ir-rispons tal-Komunità għad-diżastru naturali li seħħ f’dan ir-reġjun. 5.1.2 Miżuri meħuda fir-rigward ta’ l-evalwazzjoni ex-ante Il-ftuħ ta’ delegazzjonijiet ġodda hu deċiż abbażi tal-ħtiġijiet f’termini ta’ l-iżvilupp tar-relazzjonijiet ekonomiċi u politiċi tal-Komunità mal-pajjiżi kkonċernati u b’kooperazzjoni mill-qrib mas-servizzi kollha u mad-Direttorati Ġenerali l-oħra kkonċernati. 5.1.3 Miżuri meħuda fir-rigward ta’ l-evalwazzjoni ex post Id-delegazzjonijiet in kwestjoni se jagħmlu parti min-“netwerk” tad-delegazzjonijiet tal-Komunitajiet u għalhekk se jkunu l-mira ta’ kontroll fil-qafas taż-żjarat ta’ l-Ispezzjoni tad-Delegazzjonijiet kif ukoll tas-Servizz tal-Kontroll Intern tas-Servizz Estern. 5.2 Azzjonijiet maħsuba u modalitajiet ta’ intervent baġitarju Dawn huma spejjeż amministrattivi konnessi mal-ftuħ ta’ żewġ delegazzjonijiet ġodda u l- upgrade ta’ delegazzjoni reġjonalizzata għal delegazzjoni sħiħa. L-ispejjeż addizzjonali tas-sena finanzjarja 2005 għandhom ikunu ffinanzjati mill-approprjazzjonijiet eżistenti billi jitnaqqas l-infiq ta’ spejjeż oħra. Dawn l-azzjonijiet iwasslu għal titjib fir-relazzjonijiet politiċi u ekonomiċi mal-pajjiżi kkonċernati u jippermettu lill-Kummissjoni biex ittejjeb l-immaniġġjar ta’ l-attivitajiet tagħha f’dawn il-pajjiżi. 5.3 Modalitajiet ta’ implimentazzjoni Bħalma jsir għall-ispejjeż amministrattivi kollha tad-delegazzjonijiet, l-immaniġġjar se jsir b’mod dirett mill-Kummissjoni billi jintuża personell statutorju u estern (aġenti lokali). [1] L-obbjettivi tad-dekonċentrazzjoni kienu li jitnaqqas b’mod sostanzjali l-ħin meħtieġ għall-implimentazzjoni tal-proġetti; biex jitwettaq titjib sinifikanti fil-kwalità u r-rispons ta’ l-immaniġġjar ta’ proġett/programm; biex ikunu assigurati proċeduri ta’ mmaniġġjar finanzjarju, tekniku u kuntrattwali li jimxu skond l-aħjar standards internazzjonali dwar il-proprejtà u r-responsabbiltà; u biex jittejjeb l-impatt u l-viżibbiltà tal-kooperazzjoni għall-iżvilupp u l-għajnuna tal-KE. [2] Diġà ppjanata fid-dokument SEC(1998)1261 tat-22 ta’ Lulju 1998 [3] Issuġġerita f’COM(2001)381 tat-3 ta’ Lulju 2001, soġġetta għall-eżistenza ta’ kondizzjonijiet adatti. [4] Ippjanat fid-dokument SEC(1998)1261 tat-22 ta’ Lulju 1998 [5] COM(2001) 381tat-3 ta’ Lulju 2001. [6] Għal aktar informazzjoni, ara d-dokument ta’ gwida separat.